Donald møter nye venner

Donald møter nye venner (originaltittel: The Three Caballeros) er en amerikansk tegnefilm fra 1944 produsert av Walt Disney. Filmen består av flere korte animasjonsfilmer samt noen innslag av realfilm. Filmen følger Donald Duck på reise til Latin-Amerika. Her besøker han blant annet to lokale figurer: papegøyen José Carioca og hanen Panchito Pistoles. Sammen bli de en trio. Filmen er i viss grad lagt opp som et reisebrev. Den er den syvende av Disneys klassikere og er en oppfølger til Saludos Amigos (1942).  

Det spanske ordet "Caballeros" kan oversettes som gentleman eller ridder. (De tre caballeros = De tre riddere)  

 Handling 
Donald feirer bursdag og mottar en stor sekk med gaver fra sine venner i Latin-Amerika. For hver gave som pakkes ut, blir seerne servert en animert kortfilm fra en ny del av kontinentet. Gjennom filmen blir seerne også introdusert for Donalds venner i form av den danseglade papegøyen José Carioca og den skyteglade hanen Panchito. Sammen blir de en trio som kaller seg De tre Caballeros (de tre riddere). Donald blir kjent med kulturen i Latin-Amerika. Det hele begynner ved Sydpolen og den frosne pingvinen Pablo som drømmer om å flytte til varmere breddegrader. Ferden går videre nordover med stopp hos fuglene i regnskogen, via Uruguay og en gutt med et flygende esel, til spennende fester og besøk på Acapulcos strender i Mexico. 

Kortfilmene som vises, heter Pablo the cold blooded Penguin, The flying Gauchito, Baia, Pinata og Clown of the Jungle. Flere av disse er utgitt som separate filmer i ettertid. 

Deler av filmen er blandet med realfilm.

 Om filmen 

 Popularitet og økonomi 
Til tross for at den klarte å spille inn produksjonskostnadene ble den ikke en like stor suksess som til sin forløper. Dermed ble hele 1940-tallet en stor finansiell skuffelse for Disney.

 Anmelderne 
Den fikk forholdsvis god mottakelse av anmelderne, noe som gjenspeiles i at den har fått 82 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner i sin Movie Guide. 

Den har fått 3 av 4 filmruller i Film Max.

 Priser 
Filmen ble nominert til Oscar for beste lyd og beste musikk.

 Bakgrunn 
Både denne og dens forløper ble understøttet den amerikanske stat. Dette for å styrke USAs relasjoner til Sør-Amerika og samtidig svekke båndene som en del regjeringer der hadde fått til Nazi-Tyskland. Disney ønsket også å skaffe seg en nye arena å tjene penger på siden store deler av markedet hadde falt ut på grunn av andre verdenskrig.

 Rollebesetning 
 Clarence Nash – Donald Duck
 José Oliveira – José Carioca
 Joaquin Garay – Panchito Pistoles
 Aurora Miranda – Yaya
 Frank Graham – Fortelleren
 Sterling Holloway – Fortellerstemme i Pablo The Cold-Blooded Penguin
 Fred Shields – Fortellerstemme i The Flying Gauchito
 Francisco "Frank" Mayorga – Meksikansk gitarisk 
 Nestor Amaral
 Trío Calaveras
 Trío Ascencio del Río
 Padua Hills Player
 Carlos Ramírez 

 Referanser 

 Eksterne lenker 


Kategori:Disney-filmer
Kategori:Animerte barnefilmer fra USA
Kategori:Animerte fantasyfilmer fra USA
Kategori:Filmer fra 1944
Kategori:Engelskspråklige filmer
Kategori:Animerte filmmusikaler fra USA
Kategori:Animerte eventyrfilmer fra USA
Kategori:Animerte filmkomedier fra USA
Kategori:Propagandafilmer
Kategori:Animerte filmer med antropomorfe dyr
Kategori:Donald Duck-filmer
Kategori:Filmer lagt til Sør-Amerika
Kategori:Filmer lagt til Mexico
Kategori:Filmer lagt til Brasil
Kategori:Filmer lagt til Antarktis